**AKORDIO ESPEZIFIKOA, TECNALIA RESEARCH & INNOVATION FUNDAZIOAREN ETA UNIVERSIDAD DEL PAÍS VASCO/EUSKAL HERRIKO UNIBERTSITATEAREN ARTEKOA, BATERAKO DOKTOREGO TESI BATEN ESPARRUAN “proiektuaren izenburua” IKERKETA PROIEKTUA EGITEKO**

Derion, 201\_(e)ko \_\_\_\_\_\_aren \_\_(e)an.

# BILDURIK

Alde batetik, José Luis Martín González jauna, Universidad del País Vasco/Euskal Herriko Unibertsitatearen (aurrerantzean, **UPV/EHU**) Ikerketaren arloko errektoreordea, haren izenean eta ordezkari gisa, eta emandako ahalmenez jardun delarik, gobernu taldearen egitura eta funtzionamendu arloak zehazteari eta eskumenak eskuordetzeari buruzko Universidad del País Vasco/Euskal Herriko Unibertsitatearen errektorearen 2017ko urtarrilaren 25eko Erabakiaren arabera (EHAA, 24. zk., 2017ko otsailaren 3koa).

eta

Bestetik, Joseba Iñaki San Sebastian Arratibel jauna, TECNALIA Research & Innovation (aurrerantzean, **TECNALIA**) Fundazioaren izenean eta haren ordezkari gisa, egintza hau gauzatzeko nahikoa ahalmena edukita, José Antonio Isusi Ezkurdia Bilboko Notarioak 2002ko maiatzaren 30ean egindako eskrituran (bere protokoloaren 1.785 zenbakiarekin) emandako botearen bertutez.

Aldeek, elkarri nahikoa gaitasun juridikoa aitortuta, dokumentu hau sinatu dute, eta, horretarako,

# ADIERAZI DUTE

1. Bi aldeek lankidetza hitzarmen bat (aurrerantzean, hitzarmena) sinatu zuten \_\_\_(e)ko \_\_\_\_\_\_aren \_\_(e)an, UPV/EHUko doktorego programetan doktoregaien prestakuntza bultzatzeko doktorego tesiak lankidetzan eginez, aldeentzako interesekoak diren jakintza zientifiko-teknologikoaren arloetan.
2. Hitzarmen horren esparruan, TECNALIAk “proiektuaren izenburua” (aurrerantzean, PROIEKTUA) ikerketa proiektua garatzeko interesa du, UPV/EHUn egingo den doktorego tesi baten esparruan.
3. Bi aldeek akordio espezifiko hau (AKORDIOA) sinatzea adostu dute, PROIEKTUA egiteko gidari izango dituzten baldintzak finkatzeko.

Hori dela eta, akordio hau formalizatuko dute klausula hauen arabera,

# KLAUSULAK

1. **AKORDIOAREN HELBURUA**

Akordio honen helburua UPV/EHUren eta TECNALIAren arteko lankidetza arautzea da, doktorego tesi baten barruan kokatutako PROIEKTUA garatzeko.

Proiektuaren irismena, helburuak eta faseak akordio espezifiko honen I. eranskinean definitzen eta deskribatzen dira.

1. **ALDEEN KONPROMISOAK**

Akordio honen bertutez, aldeek honako konpromiso hauek hartzen dituzte:

* 1. **UPV/EHUk:**

1. Prestakuntza bidean den eta aukeratu den ikertzailea kontratatuko du PROIEKTUA garatzeko; zehazki, \_\_\_\_\_\_\_\_\_\_\_\_\_ jaun/andrea \_\_\_(e)ko \_\_\_\_\_\_\_\_aren \_\_ egunetik aurrera. Kontratazio hori prestakuntza bidean dauden ikertzaileak kontratatzeko indarrean den legediaren arabera egingo da, doktore aurreko kontratu baten bidez, eta kontratuak urtebeteko iraupena izango du, beste urtebetez luzatzeko aukera edukita; luzapen hori I. eranskinean finkatutako PROIEKTUAREN helburuen lorpenak, Hitzarmenean eratutako Jarraipen Batzorde Mistoaren (aurrerantzean, Jarraipen Batzordea) aldeko txostenak eta luzapena egiteko unean akordio hau indarrean egoteak baldintzatuko dute.
2. PROIEKTUA garatzeko jakintzak, orientazioa, instalazioak, baliabideak eta bitartekoak emango ditu. \_\_\_\_\_\_\_\_\_\_\_\_\_ jaun/andreari beharrezkoa duen laguntza eta orientazioa emango dio, bai eta doktorego tesiaren proiektua normaltasunez garatzeko beharrezkoak diren instalazioak, baliabideak eta bitartekoak erabiltzeko aukera ere.
3. Jarraipen Batzordeari uko egiteak, eteteak edo aldaketak eta bestelako gorabeherak jakinaraziko dizkio, horiek gertatu eta 10 lanegunen epean gehienez ere.
4. Jarraipen Batzordeari \_\_\_\_\_\_\_\_\_\_\_\_\_ jaun/andreak doktore maila lortu duela jakinaraziko dio, hura lortu eta 10 lanegunen epean.
5. PROIEKTUAREN bigarren urtea amaitu aurretik, PROIEKTUAREN aurrerapenari buruzko txostena entregatuko dio TECNALIAri; bertan, PROIEKTUAN finkatutako helburuen lorpen maila adieraziko da, I. eranskinean aurreikusitakoaren arabera.
   1. **TECNALIA**
6. PROIEKTUA finantzatzeko ekarpen ekonomiko bat egingo du, UPV/EHUri honako kopuru hauek ordainduta:
   1. X € hiru/sei hiletan behin?? PROIEKTUAREN 1. urtean.
   2. X € hiru/sei hiletan behin?? PROIEKTUAREN 2. urtean.

PROIEKTUAREN lehenengo urtea UPV/EHUk prestakuntza bidean den pertsonari eginiko kontratuaren hasierako datatik aurrera hasiko da zenbatzen.

Ordainketa horiek hiruhileko/seihileko bakoitzaren aurretik egingo dira, haien lehenengo 10 egun naturaletan, eta ordainketak akordio honen indarraldiak baldintzatuko ditu. Akordioa behar baino lehenago ezeztatzen bada, TECNALIAren ordaintzeko betebeharra berehala etengo da, eta UPV/EHUk lehendik ordaindutako alditik indarraldian ez dagoen zatiari dagokion kopuru proportzionala itzuliko dio.

1. \_\_\_\_\_\_\_\_\_\_\_\_\_ jaun/andreari beharrezkoa duen laguntza eta orientazioa emango dio, eta, ahal duen neurrian, bere instalazioetara sartzen eta TECNALIAn dauden bitartekoak, tresnak edo ekipoak erabiltzen utziko dio, baldin eta beharrezkoak badira PROIEKTUA normaltasunez garatzeko.
2. PROIEKTUAREN hirugarren urtearen hasieran eta I. eranskinean finkatutako PROIEKTUAREN helburuen lorpenak, Jarraipen Batzordearen aldeko Txostenak eta akordio hau une horretan indarrean egoteko beharrak baldintzatuta, TECNALIAk lan kontratu bat egingo dio \_\_\_\_\_\_\_\_\_\_\_\_\_ jaun/andreari urtebeterako, eta kontratu hori, gehienez ere, beste urtebetez luzatu ahal izango da, aldez aurretik Jarraipen Batzorde Mistoaren aldeko txostena edukita.
3. **3.- PROIEKTUAREN KOORDINATZAILEAK**

UPV/EHUren izenean, \_\_\_\_\_\_\_\_\_\_\_\_\_ jaun/andrea izango da doktorego tesiaren zuzendarikidea, eta TECNALIAren izenean, berriz, \_\_\_\_\_\_\_\_\_\_\_\_\_ jaun/andrea.

1. **INDARRALDIA**

Akordio hau sinatzen den unean sartuko da indarrean; HIRU urteren indarraldia izango du; eta, URTEBETEZ luzatu ahal izango da gehienez, aldeak ados jartzen badira.

Edonola ere, I. ERANSKINEAN jasotako proiektuaren mugarriak bete ahal izateko, bi aldeek indarraldiaren epe horren zenbaketa atzeratzea adostu dute, harik eta UPV/EHUren eta \_\_\_\_\_\_\_\_\_\_\_\_\_ jaun/andrearen arteko lan harremana hasten den arte.

Ondorio horri lotuta, akordioa berehala iraungiko da kontratutako doktoregaiak, \_\_\_\_\_\_\_\_\_\_\_\_\_ jaun/andreak, jarraituko ez duela jakinarazten den unean, aldeetako batek edo doktoregaiak berak hala eskatu duelako.

1. **JARRAIPENA**

Proiektuaren jarraipena doktorego tesiaren zuzendariak egingo du, UPV/EHUren izenean, eta doktorego tesiaren zuzendarikideak, TECNALIAren izenean, biek ala biek Jarraipen Batzordea informatuko dute.

1. **KONFIDENTZIALTASUNA**

(kasu espezifiko bakoitzean zehaztu beharrekoa).

1. **AURRETIKO JAKINTZA ETA SORTUTAKO JAKINTZA. JABEGO INDUSTRIALA ETA INTELEKTUALA.**

PROIEKTUAN Sortutako Jakintzak eman ditzakeen jabego industrial eta intelektualaren eskubideen ustiapena eta titulartasuna \_\_\_\_\_\_\_\_renak (kasuan kasu zehaztu beharrekoak) izango dira.

1. **DIFUSIOA ETA ARGITALPENAK**
   1. Printzipio orokor gisa, PROIEKTUAN Sortutako Jakintzak jabego industrial eta intelektualaren eskubideen bidez sor dezakeen babesa kalte dezakeen informazioa ez zabaltzea adostu dute aldeek.
   2. Proiektuan Sortutako Jakintza edo horri buruzko informazio oro argitaratu ahal izango da, baldin eta PROIEKTUAN diren aldeetako ordezkariek aldez aurretik idatzizko baimena eman eta jakinarazi badute. Lankidetzari lotutako informazioa zabaltzeko asmoa duen aldeak argitaratu nahi den dokumentua igorriko dio beste aldeari, BERROGEITA BOST (45) egun lehenago. HOGEITA HAMAR (30) egunen epea ezarriko da, bidalketatik zenbatzen hasita, horri buruzko eragozpenak edo iruzkinak adierazteko. Isiltasuna ez da ulertuko, inola ere, difusiorako baimen tazitu gisa.
   3. Difusio edo argitalpenerako eragozpen orok honako hauek eduki beharko ditu:
      1. Dokumentua aldatzeko eskaera bat, bereziki horretan jasotako informazioaren argitalpenak edo difusioak Lankidetzan SORTUTAKO JAKINTZAK jabego industrialaren eskubideen bidez ustiatzeko aukerak gutxitu baditzake edo hirugarrenen interes legitimoak kaltetzen baditu.
      2. Jabego industrialen eskubideen bidez babes daitekeen informazioaren difusioa edo argitalpena atzeratzeko eskaera bat.
   4. Argitalpenetan lanaren egileen aipamena errespetatuko da beti. Emaitzen difusio guztietan aipamen berezia egingo zaio beti lankidetzari.
2. **AUZIEN EBAZTEA**

Aldeek akordio honen garapenean sor daitekeen desadostasun guztiak adiskidetasunez konpontzeko konpromisoa hartzen dute.

Akordiorik lortu ezin bada, akordio honen exekuzioan edo interpretazioan sor daitekeen auzi oro konpontzeko, aldeak Bilboko Epaitegien eta Auzitegien jurisdikzio eta eskumenen menpe geratzen dira, legozkiekeen beste edozein foruari berariaz uko eginez.

1. **AKORDIOA BERTAN BEHERA GERATZEA**

Akordio hau bertan behera uzteko arrazoiak honako hauek izango dira:

1. Aldeak ados jartzea.
2. Aldeetako batek akordio honetan jasotako betebeharren bat ez betetzea, baldin eta ez betetze hori 30 egunen epean konpontzen ez bada hura modu frogagarrian jakinarazten den egunetik zenbatzen hasita.
3. Akordioaren xedea betetzeko ezintasuna.
4. Aldeetako batek akordioa salatzea, akordioaren hasierako epemuga bete aurreko edozein unetan. Salaketa hori modu frogagarrian komunikatu beharko zaio beste aldeari, akordioa eraginik gabe utzi nahi den data baino 30 egun lehenago gutxienez.

Akordioa bertan behera geratzen bada ere, konfidentzialtasunari eta emaitzen jabegoari eta ustiapenari buruzko klausulek indarrean jarraituko dute.

Honako hau irakurrita eta ados egonda, bi kopia sinatu dituzte, eragin bakarrerako, goian adierazitako lekuan eta egunean.

|  |  |  |
| --- | --- | --- |
| UPV/EHUren izenean |  | TECNALIA Research and Innovation Fundazioaren izenean |
| Sin. José Luis Martín  Ikerketaren arloko Errektoreordea |  | Sin. Joseba Iñaki San Sebastian Arratibel  Zuzendari Nagusia |